**АКТИВНОСТИ**

**Делегација у Парламентарној скупштини НАТО
XII сазив (3. август 2020 – 1. август 2022)**

* Шеф сталне делегације при ПС НАТО Драган Шормаз одржао је 10. јун 2022. године виртуелни састанак са шефом делегације Врховне раде Украјине у ПС НАТО Јехором Чернијевим.
* Шеф сталне делегације у ПС НАТО Драган Шормаз и чланови сталне делегације Снежана Пауновић и Сандра Јоковић учествовали у посети Одбора за економију и безбедност ПС НАТО (Пододбора за транзицију и развој), од 7. до 9. јуна 2022. године.
* Шеф сталне делегације при ПС НАТО Драган Шормаз и чланови делегације Снежана Пауновић и проф. др Зоран Драгишић учествовали на пролећном заседању ПС НАТО у Виљнусу, Република Литванија, од 27. до 30. маја 2022. године.
* Народна скупштина била је домаћин 101. Роуз-Рот семинара Парламентарне скупштине НАТО „Евроатлантске интеграције, партнерство за мир и даљи кораци у суочавању са преосталим изазовима на Западном Балкану“, од 15. до 17. новембра 2021. године, у Београду. Нашу делегацију предводио је и био домаћин шеф делегације Драган Шормаз.
* Шеф делегације Народне скупштине при Парламентарној скупштини НАТО Драган Шормаз учествовао на 67. годишњем заседању ПС НАТО, које је одржано од 8. до 11. октобра 2021. године, у Лисабону.
* Шеф сталне делегације Народне скупштине при ПС НАТО Драган Шормаз и чланови делегације Снежана Пауновић, Андријана Аврамов и Сандра Јоковић учествовали су, 17. маја 2021. године, на пленуму пролећног заседања ПС НАТО.
* Шеф сталне делегације Народне скупштине при ПС НАТО Драган Шормаз и чланови делегације учествовали су на виртуелном састанку Пододбора за технолошке трендове и безбедност, који се одржао 31. марта 2021. године.
* Чланови делегације Народне скупштине у ПС НАТО Драган Шормаз и Данијела Вујичић, и народни посланици проф. др Жарко Обрадовић, Наташа Михаиловић-Вацић, Сандра Јоковић и Предраг Рајић, учествовали су, 24. фебруар 2021. године, на виртуелном састанку чији је домаћин била Америчка мисија при НАТО (УСНАТО). Циљ оваквих састанака је информисање и унапређења партнерства Србије са НАТО.
* Шеф делегације Народне скупштине у ПС НАТО Драган Шормаз и чланови делегације Снежана Пауновић и Бранимир Јовановић учествовали су, 14. јануара 2021. године, на виртуелном Оријентационом семинару ПС НАТО.
* Шеф сталне делегације у ПС НАТО Драган Шормаз учествовао је на 66. годишњем заседању ПС НАТО од 18. до 23. новембра 2020. године, чији је формални домаћин била Грчка, али је заседање одржано виртуелним путем.
* Шеф сталне делегације у ПС НАТО Драган Шормаз учествовао је 12. новембра 2020. године на Роуз-Рот вебинеру посвећеном Западном Балкану под називом „Евро-атлантске интеграције на Западном Балкану: Шта даље?“.
* Шеф сталне делегације у ПС НАТО Драган Шормаз учествовао је 26. октобра 2020. године, на виртуелном састанку ПС НАТО, на коме су учесници имали прилику да размене мишљења о актуелним питањима са замеником генералног секретара НАТО Мирчеом Геоаном (Mircea Geoana).